CELEX: 32006R1990
Language: ro
Date: 2006-12-21 00:00:00
Title: Regulamentul (CE) nr. 1990/2006 al Consiliului din 21 decembrie 2006 privind punerea în aplicare a Protocolului nr. 4 la Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, privind centrala nucleară de la Ignalina din Lituania - „Programul Ignalina”

Anunţ juridic important

|

32006R1990

Jurnalul Oficial L 411 , 30/12/2006 p. 0010 - 0017 Jurnalul Oficial L 200 , 01/08/2007 p. 0670 - 0673

		Regulamentul (CE) nr. 1990/2006 al Consiliuluidin 21 decembrie 2006privind punerea în aplicare a Protocolului nr. 4 la Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, privind centrala nucleară de la Ignalina din Lituania - "Programul Ignalina"CONSILIUL UNIUNII EUROPENE,având în vedere Actul de aderare din 2003, în special articolul 56 și Protocolul nr. 4,având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [1] (regulamentul financiar),având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene [2],având în vedere propunerea Comisiei,întrucât:(1) Uniunea Europeană s-a angajat să continue să furnizeze asistență comunitară adecvată suplimentară pentru efortul Lituaniei de a dezafecta centrala nucleară de la Ignalina și după aderarea Lituaniei la Uniune, pentru perioada până în 2006 și ulterior. Acest angajament a devenit oficial prin Protocolul nr. 4 privind centrala nucleară de la Ignalina din Lituania, anexat la actul de aderare din 2003.(2) Ținând seama de această expresie a solidarității Uniunii, Lituania s-a angajat să închidă unitatea 1 a centralei nucleare de la Ignalina înainte de 2005 și unitatea 2 până la 31 decembrie 2009 și să dezafecteze ulterior aceste unități. S-a pus în funcțiune un program de asistență cu un buget de 285 milioane EUR pentru a acoperi perioada 2004 – 2006.(3) Dezafectarea centralei nucleare de la Ignalina care are două reactoare tip RBMK cu o putere de 1500 MW fiecare, moștenite de la fosta Uniune Sovietică, este fără precedent și reprezintă pentru Lituania o povară financiară considerabilă, disproporționată în raport cu mărimea și capacitatea economică a țării. Dezafectarea va continua și dincolo de perspectivele financiare actuale ale Comunității.(4) În conformitate cu Protocolul nr. 4, programul Ignalina pentru perioada 2004 – 2006 va fi continuat fără întrerupere și va fi prelungit după 2006, în conformitate cu procedura prevăzută la articolul 56 din Actul de aderare din 2003, iar acest program prelungit se va baza pe aceleași elemente și principii ca și programul pentru perioada 2004 – 2006.(5) În consecință, este necesar să se adopte norme privind aplicarea asistenței comunitare suplimentare pentru perioada 2007 – 2013 pentru a face față consecințelor închiderii și dezafectării centralei nucleare de la Ignalina.(6) În conformitate cu Protocolul nr. 4, pentru perioada următoarelor perspective financiare, totalul alocărilor afectate programului Ignalina prelungit este, în medie, adecvat. Programarea acestor resurse se va baza pe necesitățile de finanțare și pe capacitatea de absorbție reale.(7) Protocolul nr. 4 prevede diferite căi de punere în aplicare pentru ca asistența să îndeplinească obiectivele menționate anterior, inclusiv asistența acordată în mod direct Lituaniei printr-un organism de gestionare național, acreditat în scopul unei descentralizări complete, în cadrul căreia au fost puse în aplicare programe anuale în perioada 2004 – 2006. În consecință, Lituania dispune de o structură de punere în aplicare națională adecvată în scopul punerii în aplicare a măsurilor prevăzute de Protocolul nr. 4, prin intermediul unei agenții naționale, în conformitate cu delegarea sarcinilor de execuție bugetară prevăzute la articolul 53 alineatul (2) și la articolul 54 alineatul (2) litera (c) din regulamentul financiar.(8) Fondurile internaționale de dezafectare, gestionate de Banca Europeană pentru Reconstrucție și Dezvoltare (BERD) au fost puse în funcțiune cu mai mulți ani în urmă. Comunitatea este principalul contribuabil la aceste fonduri, în special prin programul Phare.(9) În consecință, ar trebui să se prevadă o contribuție de la bugetul general al Uniunii Europene pentru finanțarea dezafectării centralei nucleare de la Ignalina în perioada 2007 – 2013.(10) Asistența financiară poate fi pusă la dispoziție în continuare ca o contribuție comunitară la Fondul internațional de asistență pentru dezafectarea centralei de la Ignalina gestionat de BERD.(11) Programul Ignalina include, de asemenea, măsuri de susținere a personalului centralei pentru menținerea unui nivel ridicat de siguranță operațională la centrala nucleară de la Ignalina în perioada anterioară închiderii și în timpul dezafectării reactoarelor.(12) Sarcinile BERD cuprind gestionarea fondurilor publice alocate programelor de dezafectare a centralelor nucleare și monitorizarea gestionării financiare a acestor programe, în scopul optimizării utilizării fondurilor publice. De asemenea, BERD își îndeplinește sarcinile bugetare care îi sunt încredințate de Comisie, în conformitate cu dispozițiile articolului 53 alineatul (7) din regulamentul financiar.(13) Dezafectarea centralei nucleare de la Ignalina se va realiza în conformitate cu legislația din domeniul mediului, în special Directiva 85/337/CEE a Consiliului din 27 iunie 1985 privind evaluarea efectelor anumitor proiecte publice și private asupra mediului [3].(14) O valoare de referință financiară, în sensul punctului 38 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară [4] este inclusă în prezentul regulament pentru întreaga durată a programului, fără ca aceasta să aducă atingere competențelor autorității bugetare definite prin Tratatul de instituire a Comunității Europene.(15) Măsurile necesare pentru punerea în aplicare a prezentului regulament ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [5],ADOPTĂ PREZENTUL REGULAMENT:Articolul 1Prezentul regulament stabilește norme detaliate pentru punerea în aplicare pe perioada 2007 – 2013 a Protocolului nr. 4 privind centrala nucleară de la Ignalina din Lituania, anexat la Actul de aderare din 2003.Aceste norme asigură, în conformitate cu articolul 3 din Protocolul nr. 4, continuarea fără întrerupere a programului Ignalina și prelungirea acestuia.Articolul 2Programul Ignalina cuprinde, printre altele, măsuri în sprijinul dezafectării centralei nucleare de la Ignalina fără a afecta securitatea nucleară, măsuri de susținere a autorităților de securitate nucleară în ceea ce privește evaluarea siguranței și acordarea autorizațiilor pentru proiectele de dezafectare, măsuri pentru reabilitarea mediului, în conformitate cu acquis-ul, și de modernizare a capacităților convenționale de producție, destinate înlocuirii capacității de producție a celor două reactoare ale centralei de la Ignalina și alte măsuri ce decurg din decizia de închidere și dezafectare a acestei centrale și care contribuie la îndeplinirea cerințelor de restructurare, de reabilitare a mediului și de modernizare a sectoarelor de producție, transport și distribuție a energiei în Lituania, precum și îmbunătățirea siguranței aprovizionării și a eficienței energetice în Lituania.Programul Ignalina cuprinde, de asemenea, măsuri de susținere a personalului centralei pentru menținerea unui nivel ridicat de siguranță operațională la centrala nucleară de la Ignalina în perioada anterioară închiderii reactoarelor și în timpul declasării acestora.Articolul 3(1) Valoarea de referință financiară necesară pentru punerea în aplicare a programului Ignalina prevăzut la articolul 2 pentru perioada 1 ianuarie 2007 – 31 decembrie 2013 este de 837 milioane EUR la prețurile actuale [6].(2) Alocările anuale sunt autorizate de autoritatea bugetară în limitele cadrului financiar.(3) Valoarea alocărilor programului Ignalina poate fi revizuită pe parcursul perioadei 1 ianuarie 2007 – 31 decembrie 2013, pentru a ține seama de progresele înregistrate în punerea în aplicare a programului și pentru a asigura că programarea și alocarea resurselor se bazează pe necesitățile de finanțare și pe capacitățile de absorbție reale.Articolul 4Pentru anumite măsuri, contribuția la programul Ignalina se poate ridica la 100 % din cheltuielile totale. Sunt depuse toate eforturile pentru a continua practica de cofinanțare stabilită în cadrul asistenței de preaderare și al asistenței acordate în perioada 2004 – 2006 pentru activitățile de dezafectare întreprinse de Lituania, precum și pentru a atrage co-finanțare din alte surse, după caz.Articolul 5(1) Măsurile din cadrul programului Ignalina sunt stabilite și puse în aplicare în conformitate cu dispozițiile prevăzute la articolul 53 alineatul (2) și articolul 54 alineatul (2) litera (c) din regulamentul financiar.(2) Asistența financiară pentru măsurile prevăzute de programul Ignalina poate fi pusă la dispoziție, total sau parțial, ca o contribuție a Comunității la Fondul internațional de asistență pentru dezafectarea centralei de la Ignalina, gestionat de BERD.(3) Măsurile și asistența financiară din cadrul programului Ignalina se aprobă în conformitate cu articolul 4 din Decizia 1999/468/CE.Articolul 6(1) Ajutoarele publice provenite din surse naționale, comunitare și internaționale pentru:- reabilitarea mediului în conformitate cu acquis-ul și măsurile de modernizare a centralei termice de la Elektrėnai din Lituania, esențială pentru înlocuirea capacității de producție a celor două reactoare ale centralei nucleare de la Ignalina și- dezafectarea centralei nucleare de la Ignalinasunt compatibile cu normele privind piața internă, astfel cum sunt definite în tratat.(2) Ajutoarele publice provenite din surse naționale, comunitare și internaționale destinate sprijinirii eforturilor Lituaniei de a face față consecințelor închiderii și dezafectării centralei nucleare de la Ignalina pot fi considerate, de la caz la caz, compatibile cu normele privind piața internă ale tratatului, în special ajutoarele publice destinate îmbunătățirii siguranței aprovizionării cu energie.Articolul 7Fără a aduce atingere articolului 1 din Protocolul nr. 4, clauza de salvgardare prevăzută la articolul 37 din Actul de aderare din 2003 se aplică până la 31 decembrie 2012 în cazul în care aprovizionarea cu energie este perturbată în Lituania.Articolul 8(1) Comisia, fie direct prin intermediul agenților săi, fie prin intermediul oricărui alt organism extern calificat, la alegerea sa, poate desfășura un audit privind utilizarea asistenței financiare. Astfel de audituri pot fi efectuate pe toată durata contractului și pe o perioadă de cinci ani de la data plății soldului. Dacă este cazul, rezultatele acestor audituri pot duce la decizii de recuperare din partea Comisiei.(2) Personalul Comisiei și persoanele externe autorizate de Comisie beneficiază de drepturi corespunzătoare de acces, în special la birourile beneficiarului și la toate informațiile, inclusiv cele în format electronic, necesare în vederea efectuării acestor audituri.Curtea de Conturi dispune de același drepturi, în special dreptul de acces, ca și Comisia.În afară de aceasta, pentru a proteja interesele financiare ale Comunității împotriva fraudelor și a altor abateri, Oficiul European de Luptă Antifraudă (OLAF) este autorizat să efectueze controale și verificări la fața locului în cadrul acestui program, în conformitate cu Regulamentul (CE, Euratom) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri [7].(3) Pentru acțiunile comunitare finanțate în temeiul prezentului regulament, termenul de abatere menționat la articolul 1 alineatul (2) din Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene [8] înseamnă orice încălcare a unei dispoziții de drept comunitar sau orice nerespectare a unei obligații contractuale ca urmare a unei acțiuni sau omisiuni a unui operator economic care, prin cheltuieli nejustificate, prejudiciază sau ar putea prejudicia bugetul general al Comunităților Europene sau bugetele gestionate de acestea ori bugetele gestionate de alte organizații internaționale în numele Comunităților Europene.(4) Acordurile dintre Comunitate și BERD privind punerea fondurilor comunitare la dispoziția Fondului internațional de asistență pentru dezafectarea centralei de la Ignalina prevăd măsuri adecvate pentru protejarea intereselor financiare ale Comunității împotriva fraudei, corupției și altor nereguli și pentru a permite Comisiei, OLAF și Curții de Conturi să efectueze controale la fața locului.Articolul 9Comisia asigură punerea în aplicare a prezentului regulament și raportează cu regularitate Parlamentului European și Consiliului. Comisia efectuează o evaluare intermediară în conformitate cu articolul 3.Articolul 10Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 21 decembrie 2006.Pentru ConsiliuPreședinteleJ. Korkeaoja[1] JO L 248, 16.9.2002, p. 1.[2] JO L 357, 31.12.2002, p. 1. Regulament astfel cum a fost modificat ultima dată prin Regulamentul (CE, Euratom) nr. 1248/2006 al Comisiei (JO L 227, 19.8.2006, p. 3).[3] JO L 175, 5.7.1985, p. 40. Directivă astfel cum a fost modificată ultima dată prin Directiva 2003/35/CE a Parlamentului European și a Consiliului (JO L 156, 25.6.2003, p. 17).[4] JO C 139, 14.6.2006, p. 1.[5] JO L 184, 17.7.1999, p. 23. Decizie astfel cum a fost modificată prin Decizia 2006/512/CE (JO L 200, 22.7.2006, p. 11).[6] Respectiv 743 milioane EUR la prețurile din 2004.[7] JO L 292, 15.11.1996, p. 2.[8] JO L 312, 23.12.1995, p. 1.--------------------------------------------------